Jero Wacik

Ir. Jero Wacik, S.E. () inggih punika  Menteri Kebudayaan miwah Pariwisata Indonésia saking 21 Oktober 2004. Sasampun manados silih tunggil DPR kirang langkung abulan, ida kaprecaya manados Menteri Kebudayaan miwah Pariwisata. Jero Wacik taler manados pinaka manggala kaping kalih Sekjen DPP Parté Demokrat. Ida tamat manados sarjana Teknik Mesin saking Institut Teknologi Bandung ring warsa 1974 taler saking Fakultas Ekonomi Universitas Indonésia duk warsa 1983. Ritatkala ngranjing ring ITB, ida taler makarya ring makudang-kudang kantor tékstil ring Bandung manados peneliti sinambi asistén jurusan ring Téknik Mesin ITB. Ring warsa 1973, Jero Wacik prasida tamat antuk prédikat Mahasiswa Teladan ITB 1973. Salanturnyané, Jero makarya ring PT United Tractors manados Asistant Services Manager tur nglimbakang geginannyané ngantos madué genah manados Government Sales Manager (1990).

Jero Wacik madué tatiga utsaha dagang, kalihnyané sakadi ring wawidangan pariwisata inggih punika biro pariwisata PT Griya Batu Bersinar miwah PT Pesona Boga Suara sané madué kantor ring Jakarta miwah Bali. Silih tunggilnyané PT Putri Ayu sané wawidanganyané ring interior miwah désain tékstil. Jero Wacik taler manados dosén mata kuliah pemasaran miwah kewirausahaan ring Fakultas Ekonomi Universitas Indonésia taler nyurat makudang-kudang buku sakadi "Cara Mudah Menjadi Wirausaha" sané kamedalang olih Lembaga Penerbit UI (LP UI) ring warsa 2008, "Fisika untuk SMA" miwah "Matematika untuk SMA" sané kamedalang olih Ganesha Exact Bandung (1979). Ring tanggal 18 Oktober 2011, mapaiketan sareng reshuffle Kabinet Indonésia Bersatu II, Jero Wacik kaglingsiran manados Menteri Energi miwah Sumber Daya Mineral Indonésia.

 Pustaka 

 Pranala jaba 

Kategori:Tokoh Bali
Kategori:Tokoh saking Singaraja
Kategori:Menteri Kabinét Indonésia Bersatu II
Kategori:Menteri Kabinét Indonésia Bersatu
Kategori:Anggota DPR RI 2009–2014
Kategori:Alumni Univérsitas Indonésia
Kategori:Alumni Institut Teknologi Bandung
Kategori:Politikus Partai Demokrat
Kategori:Menteri Energi miwah Sumber Daya Mineral Indonésia
Kategori:Koruptor Indonésia